Diari Oficial de la Generalitat Valenciana


Sumari del DOGV 5116, del 18-10-2005 (2005/11435)

ACORD de 4 d'agost de 2005, de la Comissió Territorial d'Urbanisme de València, relatiu a la modificació núm. 8 del PGOU, que pretén crear a sòl urbà una nova dotació assistencial en el PA-7 i augmentar la zona verda en el nucli central del sòl urbà de Xirivella.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11061


Data del document
:   04-08-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Xirivella
    * pla d'urbanisme

ACORD de 4 d'agost de 2005, de la Comissió Territorial d'Urbanisme de València, relatiu a la modificació núm. 8 del PGOU, que pretén crear a sòl urbà una nova dotació assistencial en el PA-7 i augmentar la zona verda en el nucli central del sòl urbà de Xirivella. [2005/X11057]
  
En relació amb l'expedient remés per l'Ajuntament de Xirivella referit a la modificació núm. 8 del PGOU, que pretén crear a sòl urbà una nova dotació assistencial en el PA-7 i augmentar la zona verda en el nucli central del sòl urbà de Xirivella, i de conformitat amb els següents,
  
Antecedents de fet
  
Primer. El ple de l'Ajuntament de Xirivella, en sessió celebrada en data 19 de desembre de 2002, va disposar sotmetre a informació pública la proposta de modificació número 8 del Pla general, i es va publicar l'anunci en el DOGV núm. 4460, de 14 de març de 2003 i en el diari Levante-EMV de 4 de març de 2003. El secretari de la corporació certifica que no es van presentar al·legacions.
  
El ple de l'Ajuntament, en sessió celebrada en data 23 de desembre de 2004, va acordar per unanimitat aprovar provisionalment la modificació.
  
Consta en l'expedient informe previ favorable de la directora general de Planificació i Ordenació Territorial, de data 23 de juny de 2003, sense perjudici del que determine en el seu informe la Conselleria de Cultura i Educació (Direcció General de Règim Econòmic/Àrea d'Infraestructures).
  
Aquest expedient està directament relacionat amb la modificació número 9 del Pla general, actualment en tramitació.
  
L'acord d'aprovació provisional va tindre entrada en aquest Servei Territorial d'Urbanisme el 14 de febrer de 2005 i en data 23 de març de 2005 van entrar dos exemplars del projecte diligenciats.
  
Segon. El projecte consta de memòria (informativa i justificativa), plànols d'informació i d'ordenació modificats.
  
Tercer. L'objecte de la modificació puntual és doble:
  
- El canvi de la qualificació de la parcel·la dotacional escolar de la PA-7, amb una superfície aproximada de 5.492 m² a dotacional assistencial, (c/ Art Major de la Seda amb c/ Sanchis Guarner).
  
- D'altra banda, es tracta de canviar igualment la qualificació de la parcel·la dotacional escolar de la UE-5 a zona verda, en una superfície de 9.421 m² de superfície, (c/ Art Major de la Seda amb l'av. Mare de Déu dels Desemparats).
  
Quart. Les raons exposades per l'Ajuntament en defensa de la proposta són les següents:
  
Es justifica en la memòria la no-necessitat de sòl escolar en el polígon d'actuació (PA-7) i en la UE-5, a causa de la creació d'una nova reserva de 17.770 m² de sòl dotacional públic educatiu cultural, per mitjà de la recent aprovació definitiva (30/07/02) del Pla especial de reserva de sòl públic dotacional educatiu cultural, per a la construcció del nou institut Gonçal Anaya.
  
Així mateix es preveu una nova superfície de 5.000 m² per a ampliar l'Institut Ramon Muntaner, que es requalificarà de sistema general zona verda a xarxa primària de dotació pública educativa i cultural, una vegada aprovat el document de modificació puntual núm. 9 del PGOU (actualment en tramitació). La pèrdua de superfície de la zona verda de sistema general es compensa amb la nova zona verda situada en la UE-5 que resulta de la present modificació puntual núm. 8 del PGOU.
  
En resum, després de l'aprovació del Pla especial de reserva de sòl dotacional docent, i les modificacions núm. 8 i 9, la superfície de terreny dotacional destinat a ús escolar augmentaria en 7.857 m², l'assistencial en 5.492 m², i la zona verda en 4.421 m².
  
Cinqué. Consten en l'expedient d'aprovació definitiva de la modificació els informes dels organismes següents:
  
- Direcció General de Transports de la Conselleria d'Infraestructures i Transport, de data 23 de juny de 2003, emés en sentit favorable però supeditat que s'atenguen certes prescripcions assenyales en relació amb les zones de policia ferroviària i s'exigisca l'adopció de mesures de protecció acústica i d'integració paisatgística. En concret es realitzen les consideracions següents:
  
?...les zones de policia ferroviària, és a dir, les zones de domini públic, d'afecció i de servitud, aconseguixen els 5, 8 i 25 m respectivament mesurats des de l'aresta exterior de la plataforma ferroviària. Així el domini públic ha de quedar expedit de qualsevol obra o actuació. D'altra banda, ha de mantindre's la línia d'edificació a 8 m des de l'esmentada aresta. A més, atés que la parcel·la se situa a zona d'afecció ferroviària ha de sol·licitar-se l'autorització a RENFE per a l'execució del centre geriàtric previst?.
  
?Es considera necessari que s'exigisca l'adopció de mesures de protecció acústica de les instal·lacions (doble envidrament...) a fi de pal·liar l'impacte acústic derivat de la circulació ferroviària i al mateix temps s'exigisca l'execució d'un adequat enjardinament bé intern o extern a la mateixa parcel·la, de manera que aquest amortisca l'impacte paisatgístic que es genera en discórrer la plataforma ferroviària en terraplé en la dita zona?.
  
- Conselleria de Cultura, Educació i Esport (Direcció General de Règim Econòmic / Àrea d'Infraestructures), de 16 de març de 2005, assenyalava que ?s'informarà favorablement per esta Conselleria, quant a les seues competències en matèria educativa la modificació puntual núm. 8 del Pla general de Xirivella (València), a condició que la parcel·la de l'IES Gonçal Anaya actual es destine per a centre d'educació infantil i primària?.
  
Sisé. Xirivella compta amb PGOU (adaptació-revisió), aprovat definitivament per la Comissió Territorial d'Urbanisme en data 22 de novembre de 1989. Sentència del TSJ 30/07/92 (aprovació de 24.03.03).
  
Seté. La Comissió Informativa de la Comissió Territorial d'Urbanisme de València, en sessió celebrada el 28 de juliol de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que establix l'article 38, per remissió de l'article 55.1 de la Llei 6/1994, de 15 de novembre, de la Generalitat, reguladora de l'activitat urbanística (LRAU).
  
Segon. Es realitzen les següents consideracions sobre el projecte presentat:
  
- L'article 58.4 de la LRAU permet el canvi d'ús dotacional en parcel·les públiques (en el primer cas es requalifica una illa de cases d'ús dotacional escolar a assistencial - PA-7 i en la unitat d'execució 5 la parcel·la dotacional escolar passa a zona verda), per a això és necessari una modificació de planejament, segons el que disposa l'apartat B) de l'esmentat article.
  
- No es produïx un increment d'aprofitament lucratiu privat ja que es tracta en ambdós casos de dotacions públiques, tal com indica expressament la memòria justificativa del projecte; en el cas del PA-7 s'especifica que es tracta d'una dotació de xarxa secundària. Respecte a les magnituds urbanístiques previstes per als usos dotacionals es manté la vigent regulació.
  
L'Ajuntament justifica el manteniment de la proporció i qualitat de les dotacions públiques de l'article 55 de la LRAU, i fins i tot el seu increment, en posar en relació la present proposta amb el Pla especial de reserva de sòl públic dotacional educatiu cultural i la modificació núm. 9 (actualment en tramitació), per a acreditar, entre altres coses, la suficiència de sòl dotacional escolar al municipi.
  
Tercer. En l'interval de temps transcorregut entre l'emissió de l'esmentat informe previ favorable de la directora general de Planificació i Ordenació Territorial i l'aprovació provisional del projecte ha tingut lloc l'entrada en vigor de Llei 39/2003, de 17 de novembre, del sector ferroviari, l'article 16 del qual podria suposar algun inconvenient al projecte de construcció del centre geriàtric.
  
Per Ordre del Ministeri de Foment 2230/2005, de 6 de juliol, ?per la qual es reduïx la línia límit d'edificació en els trams de les línies de la xarxa ferroviària d'interés general que discórreguen per zones urbanes- (BOE núm. 165, de 12 de juliol de 2005), s'establix la línia límit d'edificació a una distància de 20 metres de l'aresta exterior més pròxima de la plataforma, aquesta pot ser reduïda en casos singulars.
  
No obstant això, pot considerar-se que, atés que l'entrada en vigor de la Llei 39/2003 va ser ajornada pel Reial decret llei 1/2004, de 7 de maig, regixen en aquest cas les condicions establides en l'esmentat informe de la DG de Transports de la Conselleria d'Infraestructures i Transport en data 23 de juny de 2003, i ha de significar-se especialment que ?ha de sol·licitar-se l'autorització a RENFE per a l'execució del centre geriàtric previst?.
  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb el Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat.
  
A la vista de tot el que antecedix, la Comissió Territorial d'Urbanisme, en sessió celebrada el 4 d'agost de 2005 acorda: aprovar definitivament i condicionat a allò que ha disposat la Conselleria d'Educació i la DG de Transports la Modificació núm. 8 del PGOU de Xirivella (dotació assistencial - zona verda), pels antecedents i pels motius exposats.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que puga exercir qualsevol altre recurs o acció que estime oportú.
  
Fet que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).
  
València, 4 d'agost de 2005.- El secretari de la Comissió Territorial d'Urbanisme: Alvaro Aleixandre Ortí.